Worcester F 80 Distinctiones

239 Serpentis prudencia

Serpentis prudencia. Prima est custodia capitis

/fol. 302rb/

pro quo, scilicet, totum corpus exponit.

¶ Sic sancti sua corpora exponunt pro Christo capite, Philip. 3[:7]: *Quæ mihi fuerunt lucra, hec arbitratus sum propter Christum* stercora.

¶ Secunda, est dispositio pellis. Nam in arto foramine deponit veterem pellem. Sic sancti per penitentiam ad Eph. 4[:22]: Deponite *vos secundum pristinam conuersacionem veterem hominem,* que *corumpitur* per desideriumcarnis.

¶ Tercia astucia est delusio incantatoris quia obturam vnam aurem cum terra et alteram cum cauda propria sicut dicit *Glossa*,[[1]](#footnote-1) super Psal. [57:5]: Si *aspidis surde et obturantis aures suas.* Sic sancti viri qui temptantur obturant vnam aurem cauda, id est, memoria mortis secundum illud Eccli. 7[:40]: *Memorare nouissima tua, et in eternum non peccabis*. Et aliam obturant terra, id est, consideracione proprie fragilitatis, Gen. 3[:19]: *Puluis es et in puluerem reuerteris*.

¶ Quarta est astucia insidiacio pedis, quia insideatur semper calcaneo non[[2]](#footnote-2) capiti. Sic sancti superant mala desideria consideracione finis, id est, mortis, Rom. 6[:21]: *Finis illorum mors*.

¶ Ad ista imitanda dixit saluator, [Matt. 10:16], *Estote prudentes sicut serpentes.* Sed ne serpentis prudencia foret virulenta, temperat eam simplicitas columbina.[[3]](#footnote-3)

1. *Glossa ordinaria*, Interlinea on Psal. 57:5: Unde surda? terra et cauda, sic isti ne audiant vera. [↑](#footnote-ref-1)
2. non ] Lambeth *om*. F 80. [↑](#footnote-ref-2)
3. columbina ] F 128 adds here: Set quomodo et qualiter, vide supra capitulo [302] Prudencia. [↑](#footnote-ref-3)